General-mayor (Azərbaycan)

General-mayor — Azərbaycan hərbi birləşmələrində və dövlət orqanlarında verilən ali rütbə. Hərbi və xüsusi rütbə olmaqla iki əsas qrupa bölünür. General-mayor rütbəsi Azərbaycan Respublikasının Prezidenti tərəfindən verilir.

 Tarixi 
SSRİ dövründə general-mayor rütbəsi 7 may 1940-cı ildə təsis edilmiş və Fəhlə-Kəndli Qırmızı Ordusunun baş zabit heyətinə verilmişdir. Böyük Vətən müharibəsində və sonrakı illərdə bu rütbə müxtəlif kateqoriyalara bölünərək ittifaq respublikalarındakı, habelə Azərbaycan SSR-dəki şəxslərə SSRİ Nazirlər Sovetinin qərarı ilə verilmişdir.

Azərbaycan 1991-ci ildə SSRİ-nin tərkibindən çıxaraq müstəqillik əldə etdikdən sonra general-mayor rütbəsinin verilməsini Azərbaycan Respublikasının Prezidenti həyata keçirmişdir.

 Təsnifatı 
"Xüsusi, hərbi və diplomatik rütbələrin ixtisas dərəcələri ilə qarşılıqlı uyğunlaşdırılması Qaydası"na əsasən general-mayor ali rütbəsi hərbi dəniz donanmasındakı vitse-admiral ali hərbi rütbəsinə, prokurorluq və ədliyyə orqanlarındakı III dərəcəli dövlət ədliyyə müşaviri, miqrasiya orqanlarındakı III dərəcəli dövlət miqrasiya xidməti müşaviri, vergi orqanlarındakı 3-cü dərəcəli dövlət vergi xidməti müşaviri ali xüsusi rütbələrinə, ikinci dərəcəli fövqəladə və səlahiyyətli elçi diplomatik rütbəsinə, eləcə də dövlət qulluğundakı 3-cü dərəcə dövlət müşaviri ixtisas dərəcəsinə uyğundur.

Azərbaycanda hərbi birləşmələr və dövlət orqanlarında general-mayor rütbəsi aşağıdakı kimi təsnifatlaşdırılır:

 Azərbaycan Ordusu və digər silahlı birləşmələrdə — general-mayor ali hərbi rütbəsi;
 Silahlı birləşmələrdə və dövlət orqanlarında — tibb xidməti general-mayoru ali hərbi və ali xüsusi rütbələri;
 Ədliyyə və prokurorluq orqanlarında — ədliyyə general-mayoru ali hərbi və ali xüsusi rütbələri;
 Gömrük orqanlarında — gömrük xidməti general-mayoru ali xüsusi rütbəsi;
 Daxili işlər orqanlarında — polis general-mayoru ali xüsusi rütbəsi;
 Fövqəladə hallar orqanlarında — daxili xidmət general-mayoru ali xüsusi rütbəsi;
 Feldyeger rabitəsi orqanlarında — feldyeger xidməti general-mayoru ali xüsusi rütbəsi.

 Fərqlənmə nişanları 

 Poqonlar 
 Ali hərbi rütbələr Ali xüsusi rütbələrGeneral-mayor Ədliyyə general-mayoru Polis general-mayoru Gömrük xidməti general-mayoru Ədliyyə general-mayoru Daxili xidmət general-mayoru Feldyeger xidməti general-mayoru 158x158px 158x158px 158x158px 158x158px 158x158px 158x158px 158x158px 158x158px 158x158px 158x158px 158x158px Azərbaycan Ordusu və digər silahlı birləşmələrdə Hərbi Hava Qüvvələrində Dövlət Sərhəd Xidmətində Dövlət Təhlükəsizliyi Xidmətində Xarici Kəşfiyyat Xidmətində Ədliyyə və prokurorluq orqanlarında Daxili işlər orqanlarında Gömrük orqanlarında Ədliyyə və prokurorluq orqanlarında Fövqəladə hallar orqanlarında Feldyeger rabitəsi orqanlarında

Rəhbər vəzifədə çalışan şəxslərin poqonları sünbül təsviri ilə haşiyələnir. Mərasim geyimlərində isə poqonların üzərinə qızılı rəngdə naxışlı örtük çəkilir.
 Ali hərbi rütbələr Ali xüsusi rütbələrGeneral-mayor Gömrük xidməti general-mayoru 158x158px 158x158px 158x158px 158x158px 158x158px Azərbaycan Ordusu və digər silahlı birləşmələrin rəhbəri vəzifədə Dövlət Sərhəd Xidmətinin rəisi vəzifəsində Dövlət Təhlükəsizliyi Xidmətinin rəisi vəzifəsində Xarici Kəşfiyyat Xidmətinin rəisi vəzifəsində Dövlət Gömrük Komitəsinin sədri vəzifəsində

 Həmçinin bax 
 General-polkovnik
 General-leytenant
 Azərbaycan generallarının siyahısı

 İstinadlar 

Kateqoriya:Azərbaycan rütbələri